"EY MÜQƏDDƏS RUHUM, OYAN, OYAN, OLSUN SƏNƏ ƏYAN ..."!!! - P.S. NOTA <% if ( total_view > 0 ) { %> <%= total_view > 1 ? "dəfə ümumi oxunub" : "total view" %>, <% if ( today_view > 0 ) { %> <%= today_view > 1 ? "dəfəsi bu günə aiddir." : "view today" %> hələlik oxunmayıb	Hələ ki, oxunmayıb
“EY MÜQƏDDƏS RUHUM, OYAN, OYAN, OLSUN SƏNƏ ƏYAN …”!!!
12/09/2018 Sərdar Əlibəyli AKTUAL, ANALİZ-TƏHLİL, ƏDƏBİ-MƏDƏNİ, GÜNDƏM, MÖVQE, SİYASƏT, TARİX - ARXİV, XƏBƏRLƏR 1
RÜSTƏM BEHRUDİ-61
O, ALLAH ŞAİRİ, HAQQ ŞAİRİDİ!
O, MİLLƏT ŞAİRİ, XALQ ŞAİRİDİ!
O, SEVGİ ŞAİRİ, EŞQ ŞAİRİDİ!
BUYURSUN MƏCLİSƏ,
RÜSTƏM BEHRUDİ!!!
—–——————————————————————————
“AZADLIQ HAQQINDA BİR MAHNI ÖLDÜRÜR MƏNİ…”!!!
YAZIQ DİBÇƏKLƏRDƏ YANIB, KÜLƏ DÖNƏN ÇİÇƏK AZADLIĞIMIZ,
YAZIQ MƏNƏ, KOR OLURAM TÜSTÜNƏ…
“AZADLIQ SUSAN MEYDANDI BİR DƏ,
KÖZ KİMİ BAĞRINA BASIB BAKI.
BİR DƏ YATAN QİYAMDI,
QİYAMDI RUHUMDAKI.” !!!
Azadlıq bu şirin sözdə nələr var,
Azadlıq yoxdursa, viranələr var.
Bütün pərdəsiz pəncərələr
Qəm pəncərəsidir, qəm …
…Istanbulda Kadıköydə
Çamlıca xəstəxanasının
pərdəsiz pəncərələrindən
Həyətdə qar altında çiçəkləyən
Gilənar ağacına baxa-baxa
Sən və Azadlıq haqqında
Və elə bu an;
xatırlayıram –
Sən azad olasan deyə
Nə cür əl çəkdim azadlığımdan.
Ah, mənim azadlığım!
– Qarımış bacı, yenilmiş qardaş,
Gəlməyəcəyini bilə-bilə
Oğul yolu gözləyən ana…
Tanrım! Ölüm yatağında
Ölüm də çox asan görünür
azadlığı olmayana.
Azadlıq Bakıda
Gecələr sağ-solu
Fahişələrlə dolu
Gedib dənizə dirənən
Ən uzun bir küçənin adıdır…
Bakıda Azadlıq sadəcə
bir küçənin adıdır.
Bu şirin söz dilimdə
zəhər dadır;
“Azadlıq” susan meydandı bir də
Nə zamandı köz kimi
bağrına basıb Bakı;
Bu meydan indi addı
Bir də yatan qiyamdı,
qiyamdı ruhumdakı.
Bu məmləkətdə şairlər lal-kar,
Əvəzində Bakının küləkləri dəlidi,
Əvəzində Bakının çiçəkləri dəlidi…
Azadlıq – Bakıda soyunan bir qadın heykəlidi…
…Azadlıq Sinqapurda
orxideya çiçəyidi;
Bu məmləkətdə dibçəkdə doğulub
Dibçəkdə yaşayıb, dibçəkdə ölər.
Yazıq dibçəklərdə yanıb, külə dönən
çiçək azadlığımız,
Yazıq mənə, kor oluram tüstünə…
…Azadlıq Sayqonda
Düşmən qərargahına uzanan
250 km-lik yeraltı tuneldi
Təkbaşına döyüşçü Kuçili qızlar
Gəlin gedən kimi gedər,
gedər düşmən üstünə.
Qərbdə Azadlıq!
– Amsterdamda azan səsidi,
Parisdə pəncərəsi pərdəsiz
Notrdam kilsəsidi…
Vatikanda mavi keşişlərin
duaları, andı,
Londonda şəhərə çökən dumandı,
dumandı azadlıq.
Şərqdə Azadlıq –
Azadlıq anı
Lüt-üryan hacıların
Məkkədə şeytana atdığı daş;
Qərbdə Azadlıq –
Kələkbaz Leonardo Da Vinçinin
Isanın Torino kəfənidi,
Sirri açılır yavaş-yavaş.
Çində Çin səddidi,
Qüdsdə ağlayan divarlar.
Kəbənin hər il təzələnən örtüyüdü
Və bir də ilbəil dəyişən zəvvarlar.
Amerikanın qulağının dibində
Kuba adlı bir ada;
Xalqı Azadlıq haqqında
Çe Gevara adlı mahnı oxuyur
Acqarına səhərdən axşamacan
Havanada, Varedorada.
Azadlıq adası – Kuba…
Kuba azadlığın köksündə bir yara.
“Azadlıq” adasında
Azadlıq haqqında bir mahnı
Öldürür məni,
Mahnımın adı – Çe Gevara.
Kim nə deyir desin,
Azadlıq qılıncların
oxuduğu nəğmədi;
Azadlıq qan tökməkdi,
Fərqi yoxdu
Başqasının olsun, ya özününkü…
“Azadlıq” meydanından
zəvvarlar gedir.
Allahın evinə
sevinə-sevinə.
Bu nə yoldu Tanrım?!
Bu nə yoldu imanlı
Imansızla bir gedir.
Şuşadan keçməyən yol
Kəbəyə nə cür gedir?!
Тanrım, nə cür gedir?!
Bu nə cür şəhərdi, Tanrım?!
Şairləri yox,
küləkləri dəlidi
Sevənləri yox,
çiçəkləri dəlidi.
“Azadlıq”!,
Azadlıq Bakıda soyunan bir qadın heykəlidi.
RÜSTƏM BEHRUDİ – UZAQLARIN ADAMI !!!
yadigar.turkel@yandex.com
Yazıldığı taxir: 12/09/2018 və saat 10:12
ÇOX YAXŞIDIR!!! İKİ YERDE ARABIN TÜRK DİLİNİN GURULUŞUNU, ANLAMINI POZAN VE BAĞLAYICISI İLE CÜMLE BAŞLAMAGDAN BAŞGA. BEYLER, BEYİMLER!!! TÜRK DİLİNDE VE BAĞLAYICISI İLE CÜMLÜ BAŞLANMIR, BAŞLANMAZ!!! YANILMIRAMSA, GABAGLAR DA OXUMUŞDUM. UĞURLAR!!!